CELEX: 62014TN0049
Language: fi
Date: 2014-01-17 00:00:00
Title: Asia T-49/14: Kanne 17.1.2014 – Zentralverband des Deutschen Bäckerhandwerks v. komissio

14.4.2014   
            
            
               FI
            
            
               Euroopan unionin virallinen lehti
            
            
               C 112/46
            
         Kanne 17.1.2014 – Zentralverband des Deutschen Bäckerhandwerks v. komissio
   (Asia T-49/14)
   2014/C 112/59
   Oikeudenkäyntikieli: saksa
   
      Asianosaiset
   
   
      Kantaja: Zentralverband des Deutschen Bäckerhandwerks e.V. (Berliini, Saksa) (edustajat: asianajajat I. Jung, M. Teworte-Vey, A. Renvert ja J. Saatkamp)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Euroopan parlamentin ja neuvoston asetuksessa (EU) N:o 1151/2012 tarkoitettuun suojattujen alkuperänimitysten ja suojattujen maantieteellisten merkintöjen rekisteriin kirjattua nimitystä koskevan peruuttamishakemuksen hylkäämisestä (Kołocz śląski/kołacz śląski (SMM)) 14.11.2013 annetun komission täytäntöönpanopäätöksen (annettu tiedoksi numerolla C(2013) 7626).
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Väärää oikeudellista perustaa koskeva ensimmäinen kannperuste
               
                           —
                        
                        
                           Kantaja väittää, että vastaaja teki oikeudellisen virheen, kun se antoi riidanalaisen päätöksen kyseisen päätöksen antamishetkellä voimassa olleen asetuksen (EU) N:o 1151/2012 (1) perusteella eikä kantajan hakemuksen tekemishetkellä voimassa olleen asetuksen (EY) N:o 510/2006 (2) perusteella. Kantajan mukaan vastaaja rikkoi tällä periaatetta, jonka mukaan on sovellettava tosiseikkojen tapahtumahetkellä voimassa ollutta säännöstöä (tempus regit actum).
                        
                     
                           —
                        
                        
                           Kantaja katsoo lisäksi, että rekisteröinnin peruuttamishakemus otettava tutkittavaksi ja se on perusteltu asetuksen N:o 510/2006 perusteella. Kantaja huomauttaa tästä erityisesti, että kyseisen rekisteröinnin asetuksen N:o 510/2006 12 artiklan 2 kohdassa tarkoitetulle peruuttamiselle on kaksi perustetta (riidanalainen nimike on asetuksen N:o 510/2006 3 artiklan 1 kohdassa tarkoitettu yleisnimi; eritelmässä esitetty maantieteellisen alueen Sleesiaa koskeva rajaus on virheellinen) ja että kyseisen säännöksen muunlaisella tulkinnalla ja soveltamisella loukattaisiin Saksan liittotasavallan leipomoyritysten perusoikeuksia.
                        
                     
         
               2)
            
            
               Asetuksen N:o 1151/2012 rikkomista koskeva toinen kanneperuste
               
                           —
                        
                        
                           Kantaja väittää, että peruuttamishakemus on otettava tutkittavaksi ja se on perusteltu vaikka sitä arvioitaisiin asetuksen (EU) N:o 1151/2012 perusteella.
                        
                     
         
      (1)  Maataloustuotteiden ja elintarvikkeiden laatujärjestelmistä 21.11.2012 annettu Euroopan parlamentin ja neuvoston asetus (EU) N:o 1151/2012 (EUVL L 343, s. 1).
   
      (2)  Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20.3.2006 annettu neuvoston asetus (EY) N:o 510/2006 (EYVL L 93, s. 12).